Kakorkoli, Carter se je Hawkinsu maščeval na Svetovnem prvenstvu leta 2008, ko ga je v tesnem dvoboju premagal z 10-9. Ta dvoboj velja tudi za zelo kontroverznega, saj je potekal v zelo sumljivih okoliščinah. Oba igralca so namreč iztrgali iz arene, da bi nadaljevali z večernim programom. Ko je bil eden izmed večernih dvobojev končan, so ju postavili na mizo, na kateri prej sploh nista igrala. Hawkins je začutil, da je to prekinilo njegovo dobro igro in zato predal frame in dvoboj. Carter je nadaljeval z dvema zmagama nad bivšima svetovnima prvakoma – Shaunom Murphyjem (13-4, drugi krog) in Petrom Ebdonom (13-9, četrtfinale). Polfinale je bil na sporedu 4. maja 2008. Carter je porazil Joeja Perryja s 17-15 in se tako prebil v finale, kjer se je soočil z Ronniejem O'Sullivanom. O'Sullivan je dvoboj zanesljivo dobil, končni rezultat je bil 18-8.